kardosdrur/scandi-wiki huggingface dataset:
Bent Severin

Bent Severin (23. oktober 1925 i København - juni 2012) var en dansk arkitekt, der bl.a. er kendt for at have tegnet flere hoteller.

Severin blev student fra Roskilde Katedralskole i 1945 og blev uddannet arkitekt fra Kunstakademiets Arkitektskole i 1952. Derefter blev han ansat i Forsvarets bygningstjeneste, men grundlagde allerede i 1960 sin egen arkitektvirksomhed, Bent Severin Design. Fra 1973 var han været bosat i Singapore. I dag drives virksomheden videre af sønnen, Olivier Alexander Severin og har hovedsæde i Scottsdale, USA.

Blandt Severins større værker er Kirks telefonfabrikker i Glostrup (1962) og Horsens (1966), Hotel Hesselet, Nyborg (1967), Hotel Kongens Ege i Randers (1967), indvendig ombygning af Hotel Kong Frederik i København (1968) og Radisson SAS Scandinavia Hotel (sammen med Ejner Graae, 1971-1973). Han har desuden designet glasserier for Holmegaard. Det bør også nævnes at Bent Severin er manden der har  designet den klukkende flaske med Gammel Dansk.

Eksterne henvisninger 
 Bent Severin Designs hjemmeside

Kilder 

 Kraks Blå Bog 1998

Arkitekter fra Danmark
Modernistiske arkitekter
Danskere i 1900-tallet
Personer fra København
Personer i Kraks Blå Bog (afdøde)
Hotel Prindsen

Hotel Prindsen var et hotel i Roskilde. Hotellet begyndte sin historie i Algade som kgl. privilegeret gæstgivergård efter et dekret om offentlige herberger og værtshuse i Danmark udstedt den 5. marts 1695 af kong Christian 5.. Det fremgår af forordningen, at der skulle oprettes åbne værtshuse i de købstæder, hvor posten red igennem. I 1731 blev Roskilde hærget af en frygtelig bybrand, der også ramte Prindsen. Gæstgivergården blev dog genopført.

Den nuværende bygning er opført i 1880 i historicistisk stil ved arkitekt Ove Petersen. Den blev fredet i 1988.

H.C. Andersen og Holger Drachmann er blandt historiens kendte gæster på Hotel Prindsen.

Hotellet er medlem af Horesta.

Hotellet gik konkurs i 2015.

I marts 2016 meddelte ejeren Zleep Hotels, at det ikke er muligt at viderebringe Hotel Prindsen under dets oprindelige navn Prindsen.

Noter 

 Lotte Fang, Hotel Prindsen 1695-1995, Roskilde 1995.

Eksterne henvisninger 

 Hotellets hjemmeside

Prindsen
Etableret i 1695
Bygninger, konstruktioner og anlæg i Roskilde
Fredede bygninger, konstruktioner og anlæg i Roskilde Kommune
De Standaard

De Standaard er et dagblad i Belgien. Avisen er nederlandsksproget og har hjemsted i Groot-Bijgaarden i Flandern.

Avisen blev grundlagt i 1918 og har historisk støttet partiet CVP (Katolske Folkeparti, i dag det kristendemokratiske CD&V). I dag er avisen politisk neutral. Oplaget var i 2005 på 97.226. Siden 2004 er avisen overgået til tabloidformat.

Eksterne henvisninger
 Officiel hjemmeside  

Aviser fra Belgien
Etableret i 1918
Le Soir

Le Soir (fransk: aftenen) er en belgisk fransksproget avis.

Avisen blev grundlagt i 1887 og er den mest populære blandt den fransktalende del af befolkningen. Politisk anses den for at være liberal. Hovedredaktionen er beliggende i Bruxelles. Der findes regionalsektioner for Bruxelles, Vallonsk Brabant, Hainaut, Liège og Namur-Luxembourg. Siden 2005 er avisen udkommet i berlinerformat.

Eksterne henvisninger 

 Le Soirs hjemmeside 

Aviser fra Belgien
Etableret i 1887
808s & heartbreak

808's & Heartbreak er Kanye West's 4. album. Han har valgt at gøre brug af den efterhånden velkendte Auto-Tune, på hvert eneste nummer på pladen. 808's refererer til trommerne, som han benytter sig en del af, og Heartbreak refererer åbenlyst til en form for dyb sorg (heriblandt hans for nylig afdøde mor.)

Spor 
 "Say You Will" Kanye West 6:18 
 "Welcome to Heartbreak" (feat. Kid Cudi) Kanye West, Jeff Bhasker*, Plain Pat* 4:23 
 "Heartless" Kanye West, No I.D.* 3:31 
 "Amazing" (feat. Young Jeezy) Kanye West, Jeff Bhasker* 3:58 
 "Love Lockdown" Kanye West, Jeff Bhasker* 4:30 
 "Paranoid" (feat. Mr Hudson) Kanye West, Jeff Bhasker*, Plain Pat* 4:38 
 "RoboCop" Kanye West 4:34 
 "Street Lights" Kanye West, Mr. Hudson* 3:10 
 "Bad News" Kanye West 3:59 
 "See You in My Nightmares" (feat. Lil Wayne) Kanye West, No I.D.* 4:18 
 "Coldest Winter" Kanye West, Jeff Bhasker*, No I.D.* 2:44 
 "Pinocchio Story" (freestyle live fra Singapore, hidden track) Kanye West 6:02

Album fra 2008
Kanye West-album
Lipofil

Lipofil (også kaldet hydrofob) bruges blandt andet inden for kemi og betyder reelt set fedtelskende.

At et molekyle er lipofilt betyder, at molekylet indeholder en eller flere lipofile grupper. En lipofil gruppe indeholder upolære kovalente bindinger, der gør molekylet opløseligt i upolære opløsningsmidler som f.eks. fedt. Deraf navnet fedtelskende.

Kemiske egenskaber
HMS Leander (1882)

Den engelske beskyttede krydser Leander var baseret på de ubeskyttede krydsere Iris og Mercury. I forhold til disse var der satset på kraftigere kanoner og et panserdæk, og lidt mindre på hastigheden. På den måde blev Leander-klassen de første beskyttede krydsere i den britiske flåde, selv om Royal Navy selv betegnede dem som krydsere af 2. klasse. På grund af deres forholdsvis lave fart og langsomtskydende kanoner blev de fire skibe af Leander-klassen hurtigt forældede, og ingen af dem nåede at tjene i mere end 20 år. Leander var det fjerde af seks skibe i Storbritannien med dette navn, hvoraf én var en del af flåden i New Zealand. Leander var en person i den græske mytologi. I følge legenden var han forelsket i præstinden Hero, og fik hjælp af kærlighedsgudinden Afrodite.

Tjeneste 
Leander gjorde tjeneste i Middelhavet fra 1886 til 1893. Efter en periode i reserve var skibet i Stillehavet (Canadas Vestkyst) i årene 1897 til 1903. Blev depotskib i 1904, og solgt i 1920.

Kilder 
 Roger Chesneau, Eugène M. Koleśnik, N. J. M. Campbell. Conway's All The World's Fighting Ships 1860-1905, Udgivet 1979, 

Krydsere fra Storbritannien
Neue Zürcher Zeitung

Neue Zürcher Zeitung er en tysksprogede avis i Schweiz, der med sit oplag på 330.000 er landets største avis.

Avisen blev grundlagt som Zürcher Zeitung i 1780. Avisen er kendt for sine lange og dybdeborende artikler med et intellektuelt tilsnit. Hovedvægten er på internationale nyheder, erhvervsstof, finans og finkultur. Feature-artikler og livsstil er holdt på et minimum. Politisk er avisen placeret tæt på Freisinnig-Demokratische Partei der Schweiz. 

Neue Zürcher Zeitung har ry for at være blandt de bedste i verden, trods sit forholdsvist beskedne oplag. Udover skiftet fra gotiske bogstaver i 1946, har avisen ændret sig meget lidt siden 1930'erne. Det er f.eks. først i løbet af de senere par år, at avisen er begyndt at bruge farvebilleder, om end det stadig kun er i begrænset omfang. Avisens søndagsudgave, NZZ am Sonntag, blev lanceret i 2002. Søndagsudgaven har sin egen redaktion og rummer også flere 'bløde' nyheder og livsstilsstof end hverdagsavisen.

Eksterne henvisninger 

 Neue Zürcher Zeitungs hjemmeside

Aviser
Etableret i 1780
Medievirksomheder fra Schweiz
Constantin Brun (politiker)

Poul Ernst Constantin Brun (født 25. november 1818, død 18. juni 1903) var en dansk godsejer, senere proprietær og politiker.

Han var søn af C.F.B. Brun og broder til Alexander Brun, C.A.A.F.J. Brun og P.F.C. Brun, gik 1830-36 på Herlufsholm, blev uddannet til landmand 1837-39 på Faurholt og 1840-42 på Möglin i Tyskland. 1843-47 var han ejer af Løvegård i Holbæk Amt, 1851-53 af Gyllingnæs i Hads Herred og 1855-70 af proprietærgården Borupgård syd for Helsingør og slutteligt 1871-75 af en mindre gård i Jelling.

Brun var herregårdsskytte og blev delingsfører 1848-49, bl.a. under Treårskrigen, blev Dannebrogsmand 1848, 1859-70 var han medlem af Tikøb Sogneråd og noget af tiden formand, 1865-71 medlem af Frederiksborg Amtsråd og 1866-68 formand for Frederiksborg Amts Landboforening.

Ved det andet folketingsvalg 12. oktober 1866 stillede Brun sig i Frederiksborgkredsen, idet den tidligere repræsentant for kredsen, kaptajn Johan Grundtvig, trak sig tilbage. En modkandidat, lærer C.F. Bendixen fra Ordrup, fik færre stemmer end Brun, der vandt valget. I Rigsdagen rettede Brun kraftige angreb på fattiglovgivningen, som han betragtede som uretfærdig, og på Hærloven, som han stemte imod. En anden af hans mærkesager var, at sogne skulle have større selvstændighed i forhold til præst og amtsråd. Han var 1868-69 medlem af udvalget om Det Kongelige Teater, men forlod så tinget, da han ikke lod sig genopstille 22. september 1869. Han var nærmest konservativ, men havde mange selvstændige meninger.

Han var gift med Augusta Georgine Brun, døde som rentier 1903 og er begravet på Humlebæk Kirkegård. Ved testamente af 25. februar 1899 oprettedes Augusta og Constantin Bruns Julelegat, som skulle udbetale almisser til de fattige i Jelling-Hover Pastorat.

Kilder 
 Victor Elberling, Rigsdagens Medlemmer gennem 100 Aar, bind 1, København: J.H. Schultz Forlag 1949, s. 74.

Eksterne henvisninger 
 

Amtsrådsmedlemmer
Kommunalpolitikere fra Danmark
Constantin 2
Folketingsmedlemmer i 1860'erne
Godsejere fra Danmark
Proprietærer fra Danmark
Legatstiftere fra Danmark
Personer i Treårskrigen fra Danmark
Filantroper fra Danmark
Privat sektor

Den private sektor er en samlet betegnelse for den del af en blandingsøkonomi, som ikke er kontrolleret af staten og som drives med profit for øje. Således står den private sektor i modsætningsforhold til den offentlige sektor og de statsejede virksomheder. Den private sektor består hovedsageligt af virksomheder, men omfatter bl.a. også erhvervsdrivende fonde, der ikke drives for at generere profit, men som alligevel fungerer på markedsvilkår.

I den private sektor findes mange juridiske strukturer, afhængig af i hvilken jurisdiktion de hører under. Den private sektor er drevet af hensynet til sine aktionærer og af udbud og efterspørgsel. I mange lande, herunder Danmark, beskæftiger den private sektor hovedparten af arbejdsstyrken, mens den offentlige sektor i andre lande, som f.eks. Folkerepublikken Kina beskæftiger størstedelen af befolkningen. Der er også stor forskel på størrelsesforholdet mellem de to sektorer og hvor meget de bidrager til bruttonationalproduktet.

Gennem outsourcing udfører dele af den private sektor opgaver, der ellers har været udført af den offentlige sektor.

Nationaløkonomi
Diminishing Liberty

Diminishing Liberty er den første ep fra det danske dødsmetalband 100 Knives Inside. Den blev udgivet 5. september 2008.

Numre 
 "Senseless Generation" – 4:56
 "Struggled Path" – 6:11
 "Public Demand Society" – 6:37

Musikere 
 Simon Jakobsen – Vokal
 Zalan Khattak – Guitar, baggrundsvokal
 Thomas Hoff – Guitar
 Ian Grønlund – Bas
 Chris Pedersen – Trommer

Eksterne henvisninger 
 Diminishing Liberty på Encyclopaedia Metallum

Fodnoter 

Metalalbum
Album fra 2008
100 Knives Inside

100 Knives Inside (nogen gange nemmere stavet 100KI & og i daglig tale Knivene) er et dødsmetalband fra Herning i Midtjylland. I juni 2008 udgav bandet deres debut-ep Diminishing Liberty, og fik i november 2008 sangen "Senseless Generation" inkluderet på opsamlingsalbummet Kill City vol. 12 100 Knives Inside har bl.a. spillet på Fermaten og til Godzz Fest i 2007. De har også været opvarmningsband for Scamp, The Burning, Mnemic, The Chariot, Mercenary, The Haunted og Napalm Death.
Trommeslager Chris Pedersen og bassisten Ian Grøndlund forlod bandet i perioden Oktober-November måned og blev senere erstattet af Martin Jensen (bassist) og Nikolaj Lauszus (Trommer).  
Bandet blev dannet i sommeren 2006 af guitaristen Zalan Khattak der i sin tid dannede bandet som et sideprojekt til hans daværende band Disbelieve. 100 Knives Inside er inspireret af bands som Decapitated, Job For A Cowboy og Meshuggah, og deres musikstil betegnes som en form for progressiv dødsmetal.

Diskografi 
 2008: Diminishing Liberty (EP)
 2010: Moral Fabrication (EP)

Medlemmer 
 Kim Song Sternkopf – Vokal (2011-)
 Zalan Khattak – Guitar, baggrundsvokal (2006-)
 Thomas Hoff – Guitar (2007-)
 Martin Jensen – Bas (2008-)
 Nikolaj Lauszus – Trommer (2008-)

Tidligere medlemmer 
 Jesper Feldborg – Bas (2006)
 Martin Rytter – Guitar (2006-2007)
 Morten Trier – Bas (2007)
 Chris Pedersen – Trommer (2006-2008)
 Ian Grønlund – Bas (2007-2008)
 Simon Jakobsen – Vokal (2006-2011)

Referencer

Eksterne henvisninger 
 
  på musikklub.dk
 100 Knives Inside  på BandBase.dk

Metalgrupper fra Danmark
Dødsmetalgrupper
Musikgrupper fra 2006
C.A.A.F.J. Brun

Carl August Adalbert Franciscus Johannes Brun (født 7. juni 1824 på Krogerup, død 4. marts 1898) var en dansk generalmajor i artilleriet og kammerherre.

Han var søn af C.F.B. Brun og broder til P.E.C. Brun, Fritz Brun og Alexander Brun. Brun blev student fra Sorø Akademi 1841.

1882 blev han medlem af direktionen for Tontinen af 1800. Han nævnes i dette år som konferensråd, Ridder af Dannebrog og Dannebrogsmand.

Han var gift med Ella Amalie Brun, f. Bluhme (1838-1905) og fader til Constantin Brun, Charles Brun samt lægerne Erik Brun (1867-1915) og Axel Brun (1870-1958).

Referencer

Kilder 
 Opslag hos Grut Hansen-efterkommerne

Artilleriofficerer fra Danmark
Generalmajorer fra Danmark
Riddere af Dannebrog
C.A.A.F.J.
Danskere i 1800-tallet
Kammerherrer fra Danmark
Konferensråder fra Danmark
Long Xuyen

Long Xuyên er en by i det sydlige Vietnam med et indbyggertal (pr. 2004) på cirka 206.000. Byen ligger i deltaet af Mekongfloden og er hovedstad i provisen An Giang.

Eksterne henvisninger 

Byer i Vietnam
Can Tho

Cần Thơ er en by i det sydlige Vietnam med et indbyggertal (pr. 2004) på cirka 1.121.000. Can Tho er den største by i Mekong-deltaet. Byens klima er tropisk og præget af den årlige monsunregn.

Byens lufthavn er Can Tho Lufthavn.

Byer i Vietnam
August Petermann

August Heinrich Petermann (født 18. april 1822 i Bleicherode i Harzen, død 25. september 1878 i Gotha) var tysk geograf og kartograf.

Liv og gerning 
Petermann skulle egentlig have studeret teologi, men kastede sig tidlig over fysiske studier. Som elev af den kendte kartograf Heinrich Berghaus arbejdede han 1839-1845 med på dennes Physicalischer Atlas men tillige tegnede han kortet til A. v. Humboldts "Asie centrale". I 1845 begav han sig til Edinburgh for at bistå A. Keith Johnston ved den engelske bearbejdning af atlasset og i 1847 åbnede han i London et kartografisk etablissement og skrev i de følgende år flere geografiske artikler i engelske tidsskrifter, særlig om Afrika og polarlandene.

I 1854 kaldte Justus Perthes ham til Gotha som bestyrer af sit berømte kartografiske etablissement. Her grundlagde han i 1855 Mitteilungen aus Justus Perthes geographischem Anstalt, senere almindeligvis kun kaldet Petermanns Mitteilungen, et tidsskrift, der længe var centralstedet for de vigtigste geografiske publikationer og gennem mange år indtog pladsen som det mest ansete geografiske tidsskrift.

Som kartograf udmærkede Petermann sig ved gennem en grundig og kritisk brug af de mest forskelligartede kilder samt ved elegance og klarhed i teknikken, indenfor hvilken han udviklede flera metoder til et nyt og højere niveau. Blandt hans kartografiske arbejder må nævnes hans kort over det indre Afrika, over de Forenede Stater i 6 kortblade og over Australien i 9 kortblade; hans bearbejdning af Stielers store atlas har bidraget meget til dettes store udbredelse. 

Petermann udfoldede også en stor virksomhed for udsendelsen af geografiske opdagelsesrejsende, i særdeleshed sådanne, som afså Afrika og polarregionerne. Således skyldtes det for en ikke ringe del ham, at Barths, Vogels, Heuglins, Beurmanns, Rohlfs og andres ekspeditioner kom i stand.

Noter

Litteratur 
 
 Petermann, August  Geografisk Tidsskrift 1878

Geografer fra Tyskland
Kartografer fra Tyskland
Tyskere i 1800-tallet
Phitsanulok

Phitsanulok er en by i det nordlige Thailand med et indbyggertal (pr. 2005) på cirka 103.000. Byen er hovedstad i en provins af samme navn og ligger ved bredden af Nan-floden.

 

Byer i Thailand
Udon Thani

Udon Thani er en by i det nordøstlige Thailand med  indbyggere. Byen er hovedstad i en provins af samme navn og ligger cirka 60 kilometer syd for grænsen til nabolandet Laos.

Referencer

Eksterne henvisninger 

Udon Thani mass-transit plan on cards

Byer i Thailand
Khon Kaen

Khon Kaen er en by i det nordøstlige Thailand med et indbyggertal (pr. 2006) på cirka 140.000. Byen er hovedstad i en provins af samme navn, og betragtes generelt som centrum i hele landets nordøstlige del.

Byer i Thailand
Ubon Ratchathani

Ubon Ratchathani er en by i det østlige Thailand med et indbyggertal (pr. 2000) på cirka 107.000. Byen er hovedstad i en provins af samme navn og ligger ved bredden af Mun-floden.

Byen ligger i Mueang Ubon Ratchathani (Thai: เมืองอุบลราชธานี) som er hoved-distrikt (Amphoe Mueang) i Ubon Ratchathani-provinsen.

Historie
Under Vietnamkrigen var Ubon Ratchathani base for en stor del af de amerikanske luftoperationer.

 

Byer i Thailand
Nakhon Sawan

Nakhon Sawan er en by i det nordlige Thailand med et indbyggertal (pr. 2006) på cirka 93.000. Byen er hovedstad i en provins af samme navn og ligger ved bredden af Chao Phraya-floden.

 

Byer i Thailand
Nakhon Sawan-provinsen
Joseph Yobo

Joseph Yobo (født 6. september 1980 i Kano, Nigeria) er en nigeriansk tidligere fodboldspiller. I løbet af karrieren spillede han for blandt andet engelske Everton FC, belgiske Standard Liège, spanske CD Tenerife og franske Olympique Marseille.

Eksterne henvisninger 

Fodboldspillere fra Nigeria
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Everton F.C.
Fodboldspillere fra Standard Liège
Fodboldspillere fra CD Tenerife
Fodboldspillere fra Olympique Marseille
Nakhon Ratchasima

Nakhon Ratchasima (นครราชสีมา), ofte benævnt med det kortere navn Khorat (โคราช) eller Korat, er en by i det nordøstlige Thailand med et indbyggertal . Byen er hovedstad i en provins af samme navn.

Masseskyderi i 2020 

Korat blev kendt i danske medier i forbindelse med et masseskyderi den 8. og 9. februar 2020, hvor en soldat skød og dræbte 29 personer (tallet kan blive højere, afhængig af de alvorligt såredes situation) og sårede flere end 50. Drabsmanden blev dræbt i ildkamp med politi og specialstyrker i et indkøbscenter om morgenen den 9. februar.

Referencer 

Byer i Thailand
DHF's Landspokalturnering

DHF's Landspokalturnering (eller af sponsormæssige årsager Santander Cup) er Dansk Håndbolds landsdækkende pokalturnering for klubhold. Turneringen er afviklet årligt siden 1964, og der kåres hver sæson en pokalmester for henholdsvis mænd og kvinder.

Turneringen indledes i løbet af efteråret og foråret, hvor turneringen afvikles med en turnering under Jydsk Håndbold Forbund (JHF) og en turnering, der dækker resten af landet under Håndboldregion Øst (HRØ) og Fyns Håndbold Forbund (FHF). Efter syv (JHF) eller seks runder (HRØ/FHF) kvalificerer otte hold fra hver halvdel sig til 1/8-finalerne, der som den første runde er landsdækkende.

Fra 1/8-finalerne og frem tages der ikke længere geografiske hensyn. 1/8-finalerne, kvartfinalerne og semifinalerne afvikles normalt fra august til december, mens finalerne spilles omkring nytår. Fra 2001 til 2010 blev alle finalerne afviklet i NRGi Arena i Århus. I 2011-sæsonen (med finaler i begyndelsen af 2012) afvikledes finalerne i Aalborg (herrer) og Kjellerup (kvinder).

Siden 2010 har mændenes turnering været afsluttet med et Final Fourstæve, hvor semifinalerne afvikles om lørdagen og finalen om søndagen. I 2010 blev det afviklet i NRGi Arena i Aarhus, året efter i Aalborg. Derefter var blev final four spillet i NRGi Arena i Aarhus i to år.

I marts 2015 skal Final Four igen afholdes i Gigantium i Aalborg

Vinderne af pokalturneringen møder samme sæsons danske mestre i Super Cup'en som optakt til den efterfølgende ligasæson. Hvis det er det samme hold, deltager den tabende pokalfinalist.

Europæiske kvalifikationsmuligheder 
Vinderen af landspokalturneringen kvalificerer sig til EHF European League. Hvis pokalmesteren også kvalificerer sig til Champions League (CL) (enten direkte eller via kvalifikation), går billetten videre til taberen af pokalfinalen. Hvis også denne kvalificerer sig til CL, går billetten videre til den i pokalturneringen tabende semifinalist, der slutter højest i Håndboldligaen. Hvis denne også er kvalificeret til CL, får den anden tabende semifinalist billetten.

Mænd

Vindere 1964-2022 
I de tilfælde, hvor der er angivet flere linjer med klubnavne ud for antallet af titler, er der tale om den samme klub, der har skiftet navn.

Finaler

Kvinder

Vindere 1964-2021 
I de tilfælde, hvor der er angivet flere linjer med klubnavne ud for antallet af titler, er der tale om den samme klub, der har skiftet navn.

Finaler

Pokalfightere siden 1992/93

Antal pokalfightere pr. klub 
Frem til 2022.

Noter

Eksterne henvisninger/kilder 
 Pokalvindere gennem tiderne (herrer) 
 Pokalvindere gennem tiderne (damer) 
 DHF – Proposisioner for Landspokalturneringen (PDF)
 DHF – Propositioner for dansk deltagelse i Europa Cup-turneringerne (PDF)

 
Etableret i 1964
Pokalturnering

En pokalturnering er en sportsturnering der afvikles sideløbende med de normale turneringer i divisionsrækker osv., og hvor hold fra forskellige rækker kan mødes. En pokaltunering afvikles normalt som en cupturnering, som er en sportsturnering med et vist antal runder, hvor taberne i hver runde udgår indtil der kun er to deltagere tilbage, der så spiller om førstepladsen.

Se også 
 Landspokalturneringen – en oversigt over pokalturneringer i forskellige sportsgrene.

Sport
Surat Thani

Surat Thani er en by i det sydlige Thailand med et indbyggertal på . Byen er hovedstad i en provins af samme navn og ligger på kysten til Thailandbugten.

Referencer

Eksterne henvisninger 

Byer i Thailand
Songkhla

Songkhla er en by i det sydlige Thailand med et indbyggertal (pr. 2006) på cirka 163.000. Byen er hovedstad i en provins af samme navn og ligger tæt ved grænsen til nabolandet Malaysia.

 

Byer i Thailand
Dana Rosemary Scallon

Dana Rosemary Scallon, blot kendt som Dana (født Rosemary Brown 30. august 1951 i London, England), er en irsk sanger og tidligere politiker.

Hun voksede op i Derry i Nordirland. Danas karriere begyndte, da hun som gymnasieelev vandt Eurovision Song Contest 1970 med sangen "All Kinds of Everything", der senere blev et kæmpehit over hele verden. Siden har hun udgivet over 30 album og lige så mange singler.

I 1997 stillede hun op til det irske præsidentvalg som uafhængig og overraskede alle ved at opnå 13 procent af stemmerne. I 1999 blev hun uafhængigt medlem af Europa-Parlamentet som den første kvinde i valgkredsen Connacht-Ulster. Hun var medlem af parlamentet frem til 2004.

Sangere fra Irland
Medlemmer af Europa-Parlamentet fra Irland
Irlands Eurovision Song Contest-deltagere
Deltagere ved Eurovision Song Contest 1970
Vindere af Eurovision Song Contest
Hat Yai

Hat Yai er en by i det sydlige Thailand med et indbyggertal (pr. 2008) på cirka 157.000. Byen er hovedstad i et distrikt af samme navn og ligger tæt ved grænsen til nabolandet Malaysia.

Byer i Thailand